съобщение

На основание чл. 5, ал. 2 от Наредбата за условията и реда за извършване на оценка на въздействието върху околната среда РИОСВ – Монтана информира: 

Инвестиционно предложение „Изграждане на кравеферма” в имоти с №№058006, 058025 и 058024, ЕКАТТЕ 37544, местност „Барабуца” в землището на с. Ковачица, общ. Лом, с възложител: ет „Митко Боев”, представлява изменение/разширение на инвестиционно предложение, попадащо в обхвата на Приложение № 2 на Закона за опазване на околната среда (ЗООС). Съгласно чл. 93, ал. 1, т. 2 от ЗООС, инвестиционното предложение подлежи на преценяване на необходимостта от извършване на оценка на въздействието върху околната среда (ОВОС).

За имоти с №№058006, 058025 и 058024, местност „Барабуца” в землището на с. Ковачица се предвижда изработване на ПУП – ПЗ за промяна предназначението на имотите от земеделски в урегулирани, във връзка с реализиране на инвестиционно намерение за изграждане на кравеферма и прилежаща към нея инсталация на биогаз. ПУП подлежи на преценяване на необходимостта от преценяване на необходимостта от извършване на екологична оценка. 

На основание чл. 91, ал. 2 от ЗООС, РИОСВ – Монтана, допуска извършването на една от процедурите по реда на глава шеста от ЗООС, която в случая е преценяване на необходимостта от извършване на ОВОС.
Местоположението на инвестиционното предложение не попада в границите на защитени зони от екологичната мрежа Натура 2000. Най-близо разположени защитени зони са – BG 0002104 „Цибърско блато” за опазване на дивите птици, BG 0000199 „Цибър” и BG 0000503 „Река Лом” за опазване на природните местообитания и на дивата флора и фауна. Съгласно разпоредбите на чл. 2, ал. 1, т. 1 от Наредбата за условията и реда за извършване на оценка за съвместимост на планове, програми и инвестиционни предложения (Наредба за ОС), настоящото инвестиционно предложение подлежи на преценка за вероятната степен на отрицателно въздействие върху горепосочените защитени зони.

Преценяването на необходимостта от извършване на ОВОС и оценката за съвместимост ще бъдат проведени в една процедура.

Копие от писмото е изпратено до община Лом и кметство Ковачица.
Дата: 19.12.2013 г. 

